钦定古今图书集成/理学汇编/学行典/第236卷 > 汲固
## 钦定古今图书集成/理学汇编/学行典/第236卷 > 汲固

按《魏书节义传》：“汲固，东郡梁城人也，为兖州从事。刺
史李式坐事被收，吏民皆送至河上。时式子宪生始
满月，式大言于众曰：‘程婴、杵臼何如人也’？固曰：‘古今
岂殊’。遂便潜还，不复回顾，径来入城，于式妇闺抱宪
归藏之。及捕者收宪属有一婢产男，母以婢儿授之，
事寻泄，固乃携宪逃遁，遇赦始归。宪即为固长育，至”
十馀岁，恒呼固夫妇为“郎婆。”后高祐为兖州刺史，嘉
固节义，以为主簿。